Diari Oficial de la Generalitat Valenciana


Sumari del DOGV 4272, del 17-06-2002 (2002/5737)

Notificació a la senyora Mª. Jesús Carrasco Hervás. Expedient número ESSANC 10/2002.
------------------------------------------------------------------------------------

### Dades del document

Número de DOGV
:   4272

Data del DOGV
:   17-06-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/5737


Organisme emissor
:   Conselleria de Justícia i Administracions Públiques

Tipus de document
:   Anunci

Notificació a la senyora Mª. Jesús Carrasco Hervás. Expedient número ESSANC 10/2002. [2002/A5737]
  
De conformitat amb allò acordat per esta Secretaria General, i a l'empara del que disposa l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú (LRJPAC), mitjançant el present edicte es notifica a la senyora Mª Jesús Carrasco Hervás, amb últim domicili conegut a l'avinguda Pintor Baeza, número 5, bloc 9, escala 3, 1r B, de la localitat d'Alacant, l'acord d'iniciació I-2002/0010, de data 7 de març de 2002, dictat en l'expedient sancionador que s'està tramitant en el Servici d'Espectacles i Establiments Públics:
  
«Vista la denúncia formulada per la Unitat de la Policia Autonòmica d'Alacant i realitzades les actuacions prèvies pertinents, de conformitat amb el que disposa l'article 12 del Reial Decret 1.398/1993, de 4 d'agost, pel qual s'aprova el Reglament per a l'Exercici de la Potestat Sancionadora, s'ha pogut comprovar la realització dels fets següents:
  
El dia 2 de desembre de 2001, a les 01.20 hores, es va realitzar inspecció a l'establiment denominat Café Bar Enclave, situat al carrer Llauradors, 21, d'Alacant, la titular del qual és la senyora Mª Jesús Carrasco Hervás, domiciliada a l'avinguda Pintor Baeza, número 5, bloc 9, 1r B, d'Alacant, i es va verificar que, dels dos extintors ubicats en el local, un d'ells no havia passat la revisió anual des de l'any 2000, tot i que l'altre estava en perfectes condicions.
  
I que els referits fets poden constituir una infracció qualificada de greu, tipificada en l'article 22.l de la Llei 2/1991, d'Espectacles, Establiments Públics i Activitats Recreatives, i la seua sanció està determinada en l'article 26.b de l'esmentada llei, la qual establix:
  
Les faltes greus se sancionaran amb multa en quantia de 601,02 a 6.010,12 euros, suspensió d'autorització en matèria de locals o recintes, instal·lacions o servicis, per un termini no superior a sis mesos, i en el present supòsit la sanció seria de 751,27 euros.
  
Tot això sense perjuí del que resulte de la instrucció, en què és òrgan competent per a la resolució del present expedient el director general d'Interior, en virtut del que disposa l'article 29 de la Llei 2/1991, de la Generalitat Valenciana d'Espectacles, Establiments Públics i Activitats Recreatives.
  
A la vista del que disposa l'article 31 de l'esmentada Llei 2/1991, de la Generalitat Valenciana; els articles 127 a 138 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i el que establix el Reial Decret 1.398/1993, de 4 d'agost, s'acorda:
  
La incoació del corresponent expedient sancionador contra la senyora Mª Jesús Carrasco Hervás, per presumpta infracció dels articles 22.l de la Llei 2/1991, i se li comunica que, d'acord amb el que disposa l'article 8.1 del Reial Decret 1.398/1993, podrà reconèixer voluntàriament la seua responsabilitat; en este cas es resoldrà el procediment amb la imposició de la sanció que siga procedent.
  
Així mateix, s'acorda nomenar instructora i secretària de l'expedient sancionador la senyora Walenka Arévalo Caballero i la senyora Mª Ángeles Sebastiá Rodríguez respectivament, a les quals es notificarà en forma este nomenament, així com als inculpats, de conformitat amb el que establixen l'article 135 de la Llei 30/1992, LRJPAC, i l'article 13.2 del Reial Decret 1.398/1993; perquè en qualsevol moment del procediment puguen ser objecte de recusació, segons el que disposen els articles 28 i 29 del l'esmentada Llei 30/1992, LRJPAC.
  
I que en virtut del que establix l'article 16.1 del Reial Decret 1.398/1993, se li concedix un termini de 15 dies, comptadors a partir del sendemà de la notificació del present acord, perquè aporte totes les al·legacions, documents o informacions que estime convenients, i se li comunica que, si no efectua al·legacions sobre el contingut de la iniciació del procediment en el dit termini, el present acord podrà ser considerat proposta de resolució amb els efectes prevists en els articles 18 i 19 del Reial Decret 1.398/93.»
  
I perquè servisca de notificació a l'interessat esmentat anteriorment, s'expedix el present edicte.